SZAKTANÁRI SEGÉDLET

**Fémek általános jellemzése**

**Készítette: Dóka Erzsébet**

Miskolc

2018

**Balesetvédelem**

 Mint minden munkahelyen, a természettudományos laboratóriumokban is be kell tartani azokat a szabályokat, amelyek garantálják a biztonságos munkavégzést. A kísérletek során használt eszközök, berendezések és vegyszerek fokozottan veszélyesek lehetnek, ezért a Lévay Labor használatára vonatkozó előírásokat nagyon komolyan kell venni.

* A laborban csak szaktanári engedéllyel tartózkodhatsz és dolgozhatsz.
* Balesetvédelmi és tűzvédelmi oktatáson minden laboratóriumi gyakorlat előtt mindenkinek részt kell vennie, azt aláírásával igazolnia kell.
* A terembe ételt, italt bevinni, fogyasztani szigorúan tilos!
* Védőruházat viselése kötelező (pl.: begombolt köpeny)! Szükség esetén a munkafüzet utasításai szerint védőszemüveg és gumikesztyű használata is kötelező!
* Hosszú hajat fogjunk össze, vagy viseljünk kendőt, hajpántot.
* Az eszközöket, berendezéseket csak rendeltetés szerűen, tanári engedéllyel és csak az adott mérési paraméterekre beállítva használhatod.
* Munka közben mind a saját, mind társaid testi épségére vigyáznod kell!
* A munkahelyet a feladat végzése közben rendben és tisztán kell tartani. Tiszta eszközökkel dolgozz! A tálcádon mindig legyen törlőruha!
* A vegyszerekhez kézzel hozzányúlni szigorúan tilos!
* Melegítéskor a kémcsövet folyamatosan mozgasd! A kémcsövet úgy fordítsd, hogy nyílása ne nézzen sem feléd, sem más felé!
* Soha ne szagolj meg közvetlenül vegyszereket, ne kóstolj meg anyagokat kémiaórán!
* Ha bőrödre sav vagy lúg kerül, először mindig töröld le száraz ruhával, majd öblítsd le bő vízzel!
* A munka közben okozott károkért a tanuló egyénileg felelős, a kárt meg kell térítenie.
* A legkisebb balesetet vagy az eszközök meghibásodását azonnal jelentsd a szaktanárnak, ha kérdésed van, neki tedd fel!
* A tanóra végén rakj rendet a munkaasztalodon tanárod és a laboráns irányításával.

**Fémek általános jellemzése**

|  |  |
| --- | --- |
| **Műveltségi terület/tantárgy** | **Ember a természetben/Kémia** |
| **Évfolyam** | **10.** |
| **Témakör** | **A fémek és vegyületeik (10)** |
| **A munka elvégzéséhez szükséges idő** | **45 perc** |

**Előzetes fogalmak**

* fémes kötés, fémrács
* a fémek fizikai tulajdonságait
* redoxireakció (fémek előállítása, tulajdonságai)
* standardpotenciál
* gerjesztett állapot
* sav-bázis reakció
* amfotéria
* reakcióegyenlet írása
* fémek gyakorlati jelentősége
* biológia-egészségtan: nehézfémek és vegyületeik élettani hatása
* kísérletek gyakorlati végrehajtása.
* laboratóriumi balesetvédelmi szabályok

**Probléma felvetés:**

"Bizony az ezüstnek bányája van, és helye az aranynak, a hol tisztítják.

A vasat a földből hozzák elő, a követ pedig érczczé olvasztják."

(Jób 28:1,2)

**Eszközök**

|  |  |  |
| --- | --- | --- |
| **Eszköz neve** | **Eszköz jellemzője** | **Darabszám** |
| **Tanári** |
| **kémcső** |  | **2 db** |
| **kémcsőállvány** |  | **1 db** |
| **Bunsen-állvány** |  | **1 db** |
| **kémcsőfogó szorítódióval** |  | **1 db** |
| **Bunsen-égő** |  | **1 db** |
| **gyufa** |  | **1 doboz** |
| **Tanulói** |
| műanyag tálca |  | 1 db |
| fém tálca |  | 1 db |
| Bunsen-égő |  | 1 db |
| csipesz |  | 1 db |
| porcelán tálka |  | 1 db |
| gyufa |  | 1 doboz |
| kémcsőállvány |  | 1 db |
| kémcső |  | 8 db |
| gumikesztyű |  | 1 pár |
| védőszemüveg |  | 1 db |
| hulladékgyűjtő |  | 1 db |

**Anyagok**

|  |  |  |
| --- | --- | --- |
| **Anyag** | **Anyag jellemzője** | **Mennyisége** |
| **rézdrót** | **drót, 25-30 cm** | **1 db** |
| **alumínium** | **drót, 25-30 cm** | **1 db** |
| **salétromsav** | **tömény, 65 m/m%** | **5 cm3** |
| **kénsav** | **tömény, 98 m/m%** | **5 cm3** |
| **higany** | **zárt üvegben** | **100 cm3** |
| **ezüst** | **gyűrű/karkötő/stb.** | **1 db** |
| **arany** | **gyűrű/karkötő/stb.** | **1 db** |
| desztillált víz |  | 10 cm3 |
| réz(II)-szulfát oldat | 0,5 mol/dm3 | 5 cm3 |
| vas(II)-szulfát-oldat | 0,5 mol/dm3 | 5 cm3 |
| vasszög | 100 mm | 1 db |
| rézdrót | 25-30 cm | 1 db |
| lítium-klorid oldat/nátrium-klorid oldat/kálium-klorid oldat/kalcium-klorid oldat/bárium-nitrát oldat/réz(II)-szulfát oldat | permetezős flakonban 0,2 mol/dm3 | 50 cm3 |
| vas | drót, 25-30 cm | 1 db |
| cink | lemez | 1 db |
| ólom | lemez | 1 db |
| alumínium | drót, 25-30 cm | 1 db |
| alumínium | fólia, 10-20 cm | 1 db |
| magnézium | forgács kémcsőben | 3 db |
| kalcium szemcsés | 0,1 g kémcsőben | 3 db |
| fenolftalein oldat | cseppentős flakonban | 1 cm3 |
| magnézium  | szalag | 2 cm |
| sósav | 2 mol/dm3 | 10 cm3 |
| kénsav | 1 mol/dm3 | 10 cm3 |
| **Hulladékkezelés** | A nehézfém-ionokat tartalmazó oldatokat az erre a célra kijelölt tartályba gyűjtsük. A lúgos kémhatású oldatokat sósavval, a savas kémhatású oldatokat nátrium-hidroxiddal semlegesítsük. |
| **Hardver eszközök** | tanári számítógépprojektortanulói laptopok/notebook/mobiltelefon |
| **Szoftver eszközök** | Microsoft Office 365, ClassNotebookLearningApps |
| **Felhasznált irodalom** | Dr. Nagy Mihály: Ásványok a Bibliában*,* Debreceni Református Kollégium, Országos Református Tanáregyesület*,* 2003Rózsahegyi Márta, Wajand Judit: 575 kísérlet a kémia tanításához, Nemzeti Tankönyvkiadó, Budapest, 1991Dóka Erzsébet: Fémek általános jellemzése 11. (munkafüzet), Lévay Labor - TÁMOP 3.1.3-11/2-2012-0050, Miskolc 2013Négyjegyű függvénytáblázatok, összefüggések és adatok. Nemzeti Tankönyvkiadó, Budapest<http://levaylabor.tirek.hu/video/41/><http://dload.oktatas.educatio.hu/erettsegi/nyilvanos_anyagok_2018tavasz/kemia_emelt_szob_kiserlet_b_2018maj.pdf> |
| **Tanári demonstrációk** | Alumínium és réz reakciója tömény salétromsavval és kénsavval |
| **Tanulói kísérletek** | Vasszög reakciója réz(II)-szulfát oldattal és rézdrót kölcsönhatása vas(II)-szulfát oldattalFémek felismerése lángfestésük alapjánMagnézium szalag égése, a magnézium-oxid kölcsönhatása vízzel.Magnézium és kalcium kölcsönhatása vízzel és híg savakkal. |

1. A fémek általános jellemzéséhez hozzátartozik előfordulásuk a természetben, előállításuk, kölcsönhatásuk oxigénnel, vízzel, savakkal és lúgokkal, felhasználásuk.
2. A munkafüzet és hozzá a szaktanári segédlet a 10 évfolyamon elsajátítandó „Fémek és vegyületeik” témakör összefoglaló órájához készült. Tartalmazza az órán elvégzendő tanuló kísérletek, tanári demonstrációk leírásait, elméleti és gyakorlati feladatait. A tanmenet szerint erre 45 perc áll rendelkezésre, ezért a tanár feladata, hogy a feladatok közül válogasson, szabadon kihagyhasson feladatokat, amennyiben ezt a csoport felkészültsége megengedi, illetve kiegészítse olyan feladatokkal, melyeket szükségesnek tart.
3. Csoportmunkára 4 csoportnak készítettem feladatot. Nagyobb létszámú osztály esetén egy feladatot két-két csoport dolgozzon ki. A feladatok differenciált nehézségűek A-tól D-ig nő a nehézségi fok.
4. Az óravázlatban és a munkafüzetben is igyekeztem megjeleníteni olyan tartalmakat, melyek bemutatják a fémek megjelenését a Bibliában, történelmünkben.
5. A tanulók egyéni munkában oldják meg a LearningApps.org felületen elérhető feladatokat. A gyakorlati feladatokat, tanulókísérleteket csoportmunkában dolgozzák fel. 4 fős csoportokkal számolva 8 - 9 tálcát kell kikészíteni az osztály létszámától függően. Az eszközlista összeállításakor az egy tálcára kerülő eszközöket adtam meg. A tanulókísérletek egyszerűek, könnyen elvégezhetők, de mindenképpen figyelni kell a balesetvédelmi szabályok betartására!
6. A szaktanári segédletben dőlt, félkövér betűszedettel emeltem ki a megoldásokat.

*Egyéni munka*

1. **Válaszolj szóban a következő kérdésekre!**
	1. Milyen formában fordulnak elő a fémek a természetben?

***Elemi állapotban és vegyületek formájában.***

* 1. Sorold fel azokat a fémeket, amelyek szabad állapotban fordulnak elő!

***Réz, ezüst, arany***

* 1. Mit nevezünk ércnek?

***Fémeket tartalmazó hasznos ásvány.***

* 1. Kémiai szempontból a fémek előállítása vegyületeikből milyen folyamat?

***Redukció.***

* 1. Milyen redukálószereket használnak a fémek előállítására?

***Szén, hidrogén, aktívabb fém, elektromos áram.***

|  |  |
| --- | --- |
| **Vas(II)-szulfát oldat és réz, valamint réz(II)-szulfát oldat és vas reakciója** | **E-20/2018** |
| **A munka formája** | ***Csoportmunka*** | **10 perc** |
| **Évfolyam** | **10.** |
| **Témakör** | **Fémek (10)** |

|  |  |
| --- | --- |
| **Kötelező védőeszközök** | **Balesetvédelmi figyelmeztetések** |
| * gumikesztyű
* védőszemüveg
 |  |

|  |  |
| --- | --- |
| **Eszközök** | **Anyagok** |
| * műanyag tálca
* főzőpohár (100 cm3), 2 db
* csipesz
* óraüveg
* rézlemez/rézdrót
* vaslemez/vasszög
* gumikesztyű
* védőszemüveg
* hulladékgyűjtő
 | * vas(II)-szulfát oldat, 0,2 mol/dm3
* réz(II)-szulfát oldat, 0,2 mol/dm3
* desztillált víz
 |

Egyszerűen elvégezhető tanulókísérlet.

***Csoportmunka***

**E-20/2018**

1. **Vas(II)-szulfát oldat és réz, valamint réz(II)-szulfát oldat és vas reakciója**[[1]](#footnote-1)

Az 1. számú kémcsőben vas(II)-szulfát oldatot, a 2. számú kémcsőben másik főzőpohárba pedig réz(II)-szulfát oldatot találsz! A vas(II)-szulfát oldatba helyezz egy rézlemezt/rézdrótot, a réz(II)-szulfát oldatba pedig vaslemezt/vasdrótot! Várakozz néhány percet, majd vedd ki a fémlemezeket, és helyezd azokat egy törlőpapírra! Magyarázd meg a látottakat! A magyarázathoz használd a standardpotenciál értékeket is! Írd fel a reakció(k) ionegyenletét! Fogalmazz meg és írj le néhány olyan tulajdonságot, amiben egy elem vegyülete (pl. CuSO4) különbözik a kémiai elemtő!

***A rézlemezen nem történik semmi, a vaslemez felületén vörös színű bevonat jelenik meg, a pohárban a folyadék színe kékre változik.***

***Réz tulajdonságai: szilárd, vörös, vízben nem oldódik;***

***Réz(II)-szulfát tulajdonságai: szilárd, vízben oldódik, kék színű***

***A vas képes redukálni a réz-ionokat.***

***ε◦Fe/Fe 2+ = - 0,44V***

***ε◦Cu/Cu 2+ = + 0,34V***

***A vas aktívabb, nagyobb redukáló képességű, alacsonyabb standardpotenciálú, mint a réz.***

**Fe + CuSO4 = Cu + FeSO4**

**Cu + FeSO4 ~~= nem megy végbe~~**

*Csoportmunka*

1. **A következő feladatokat oldjátok meg a tanárotok által kijelölt csoportokban!**

**A csoport**

„ A mint egybe szoktak gyűjteni ezüstöt és rezet és vasat és ólmot és ónt a kemencze közepébe, hogy tüzet gerjesszenek rá a megolvasztásra, így gyűjtelek egybe búsulásomban és haragomban, és bevetlek s megolvasztlak titeket”. (*Ez 22:20*)

A Bibliában sok helyen található utalás a fémek kinyerésével, előállításával kapcsolatban. Keress hasonló kifejezéseket az alábbi szövegben és a tankönyv, 36. oldalán a vasgyártást leíró részben!

"A vas ércei gyakran földszerűek. Ez lehet az egyik oka annak, hogy a vas előállítása a rézhez képest később vált általánossá. A fém az ércekből szenes redukcióval állítható elő. A vas megolvasztásához szükséges ezerötszáz foknál magasabb hőmérsékletet csak nehezen sikerült elérni. Az első kemencék földbe ásott gödrök voltak. A vasgyártáshoz a faszenet és az ércet rétegesen helyezték a kemencébe. A hőmérsékletet bőrfujtatókkal igyekeztek az olvadáspontig növelni.”

*Forrás: Dr. Nagy Mihály: Ásványok a Bibliában, Debreceni Református Kollégium, Országos Református Tanáregyesület, 2003, 27-28.oldal*

***Megoldás: érc, olvasztó, levegő befújása, magas hőmérséklet, szén, faszén***

**B csoport**

Olvasd el figyelmesen a szöveget, majd oldd meg a hozzá tartozó feladatokat!

"A réz, vas, ólom, ón szulfidjai – kénnel alkotott vegyületei a természetben nem elkülönítve, hanem közülük több együtt fordul elő, és ezek az ércek ezüstöt és aranyat is tartalmaznak. Az ólom szulfidjának, a galenitnek a feldolgozása során kinyerhető ezüst mennyisége, meghaladja a különféle ezüstércekből kinyerhető ezüst mennységét… A szulfidércekből a bibliai időkben a nemesfémek kinyerése úgy történt, hogy a megolvasztás során előbb a kéntartalmat oxidálják, majd az újraolvasztáskor egy sajátos „buzgatás”-t végeztek. Ekkor a nemesfémek kivételével a többi fém folyamatosan oxidálódott, salakká alakult. A megolvadt nemesfém tetején úszó salakolvadék könnyen eltávolítható volt.”

*Forrás: Dr. Nagy Mihály: Ásványok a Bibliában, Debreceni Református Kollégium, Országos Református Tanáregyesület, 2003, 30.oldal*

**Feladat**: A szöveg említi, hogy az ólom szulfiddal, vagyis a galenittel gyakran fordul elő réz-szulfid is, melyből a réz előállítása a következő, rendezendő reakcióegyenletekkel írható le:

**CuS + O2 = CuO + SO2**

**CuO + C = Cu + CO2**

Rendezd az egyenleteket!

***Megoldás:***

***2CuS + 3 O2 = 2 CuO + 2 SO2***

***2CuO + C = 2 Cu + CO2***

**C csoport**

Az alábbi video megtekintése után írd le a lejátszódó folyamat, folyamatok reakcióegyenleteit! Mi a redukálószer a folyamatban?

<http://levaylabor.tirek.hu/video/41/>

Reakcióegyenletek:

***Megoldás:***

***2Mg + O2 = 2MgO***

***2Al + Fe2O3 =2Fe + Al2O3 a redukálószer az alumínium***

**D csoport**

Olvassátok el figyelmesen a szöveget majd írd le az ólom előállításához kapcsolódó reakciók egyenletét!

"A réz, vas, ólom, ón szulfidjai – kénnel alkotott vegyületei a természetben nem elkülönítve, hanem közülük több együtt fordul elő, és ezek az ércek ezüstöt és aranyat is tartalmaznak. Az ólom szulfidjának, a galenitnek a feldolgozása során kinyerhető ezüst mennyisége, meghaladja a különféle ezüstércekből kinyerhető ezüst mennységét… A szulfidércekből a bibliai időkben a nemesfémek kinyerése úgy történt, hogy a megolvasztás során előbb a kéntartalmat oxidálják, majd az újraolvasztáskor egy sajátos „buzgatás”-t végeztek. Ekkor a nemesfémek kivételével a többi fém folyamatosan oxidálódott, salakká alakult. A megolvadt nemesfém tetején úszó salakolvadék könnyen eltávolítható volt.”

*Forrás: Dr. Nagy Mihály: Ásványok a Bibliában, Debreceni Református Kollégium, Országos Református Tanáregyesület, 2003, 30.oldal*

A salak többek között ólom-oxidot is tartalmazott, melyet faszénnel kevertek össze, és egy olvasztótégelybe tették; itt a szén-dioxid eltávozott, és folyékony ólom maradt vissza az olvasztótégelyben.

Reakcióegyenletek:

1. a galenit, vagyis ólom(II)-szulfid kölcsönhatása oxigénnel miközben ólom(II)-oxid és kén(IV)-oxid keletkezik
2. az ólom (II)-oxid redukciója szénnel miközben szabad állapotú fém és szén(IV)-oxid keletkezik

***Megoldás:***

***2PbS + 3O2 = 2PbO +2SO2***

***2PbO + C = 2 Pb + CO2***

*Egyéni munka*

1. **Egészítsd ki a következő szöveget a megfelelő kifejezésekkel!**

Digitalizált változat: <https://learningapps.org/display?v=pbf3tcsgk18>

1. A fémek a kémiai elemek periódusos rendszerében a ***B-At*** vonaltól ***balra*** helyezkednek el. Elektronszerkezetükre a ***kevés*** vegyértékelektron jellemző. A fémes kötés a pozitív töltésű ***fématomtörzsek*** és a közöttük ***szabadon mozgó*** vegyértékelektronok között kialakuló elektromos kölcsönhatás. A fém-atomtörzsek ***fémrácsba*** rendeződnek. A fémek vezetik az ***elektromos áramot*** és a ***hőt***, jól ***megmunkálhatóak***.

**Milyen tulajdonság alapján különböztetjük meg a fémeket a nemfémektől?**

***Vezetőképesség***

|  |  |
| --- | --- |
| **Fémek felismerése lángfestésük alapján** |  |
| **A munka formája** | *Párban végzett munka* | **3 perc** |
| **Évfolyam** | **10.** |
| **Témakör** | **Fémek és vegyületeik** |

|  |  |
| --- | --- |
| **Kötelező védőeszközök** | **Balesetvédelmi figyelmeztetések** |
| * gumikesztyű
* védőszemüveg
 | ***Fokozott balesetveszély! Nyílt láng használata!*** |

|  |  |
| --- | --- |
| **Eszközök** | **Anyagok** |
| * fém tálca
* Bunsen-égő
* gyufa
* permetezős flakonok
* védőszemüveg
* hulladékgyűjtő
 | * lítium-klorid oldat, 0,2 mol/dm3
* nátrium-klorid oldat, 0,2 mol/dm3
* kálium-klorid oldat, 0,2 mol/dm3
* kalcium-klorid oldat 0,2 mol/dm3
 |

Nagyon látványos jelenség a fémek lángfestése. Egyszerűen elvégezhetjük, ha a tanulópárok kapnak egy-egy 100 cm3-es permetezős flakont, amelyet alkáli- vagy alkáliföldfém-sóoldatokkal töltöttünk fel. Minden csoport kaphat saját folyadékot. Bunsen-égő lángjába permetezve az oldatokat nagyon szép lángfestést láthatunk. Figyeljünk oda, hogy a tanulók a Bunsen-égőt tegyék rá a fém tálca közepére és a kísérlet után töröljék azt szárazra. Ugyanígy járjanak el az égő fém részeivel, hogy megelőzzük a korróziót.

A kísérlet elvégezhető úgy is, hogy porcelán vagy fém tálkába (megtisztított konzerves doboz) kevés 2-3 cm3 denaturált szeszt öntünk, meggyújtjuk gyújtópálcával és a lángba permetezik az oldatokat.

*Csoportmunka*

1. **Fémek felismerése lángfestésük alapján**

Egy pumpás flakont feltöltöttünk 0,2 mol/dm3 koncentrációjú LiCl/KCl/NaCl/CaCl2/Ba(NO3)2/CuSO4 oldattal. A Bunsen-égőt helyezd el a fém tálca közepére, gyújtsd meg és kb. 20-30 cm távolságról óvatosan permetezz a lángra egy kevés oldatot! A láng színe alapján következtess a flakon tartalmára!

***Fokozott balesetveszély! Nyílt láng használata!***

***Kárminvörös/sárga/lila/tégla/zöld színű láng.***

***A flakonban lítium/nátrium/kálium-klorid/kalcium-klorid volt.***

***Az alkálifémek vegyérték elektronjai könnyen gerjeszthetőek.***

Írd le a kálium, kalcium és alumínium kationok keletkezését kifejező egyenleteket elemi fémekből kiindulva!

* 1. ***K→K+ + e-***
	2. ***Ca→Ca2+ + 2e-***
	3. ***Na→Na+ + e-***
	4. ***Li→Li+ + e-***

*Csoportmunka*

1. **Fémek fizikai tulajdonságai**

A tálcán található fémminták segítségével mutassátok be a fémek fizikai tulajdonságait!

Koncentráljatok a megfigyeléseknél felsorolt tulajdonságokra, írjatok a tulajdonságokhoz példákat a tálcán található, illetve a tanár által felmutatott fémek közül!

***Halmazállapot: szilárd, kivéve higany (tanári)***

***Szín: szürke, kivéve réz és arany (tanári)***

***Megmunkálhatóság: rézdrót, alumíniumdrót könnyen hajlítható, alufólia – jó megmunkálhatóság; vasdrót, cinklemez nehezen alakítható, ólom nagyon puha, hajlítható, alakítható.***

***Könnyűfém: alumínium, magnézium; nehézfém, nagy sűrűség: vas, ólom, réz, higany***

***A fémek fizikai tulajdonságai között vannak azonosak, de teljesen eltérőek is.***

***A tulajdonságok különbözőségét az atomok, szerkezete, mérete, a fémrács eltérő típusa okozza.***

***Egyéni munka***

1. **Fémek kölcsönhatása oxigénnel**

Oldjátok meg a következő feladatot:

<https://learningapps.org/display?v=p1cuspg0a18>

|  |  |
| --- | --- |
| **Magnézium szalag égése, a magnézium-oxid kölcsönhatása vízzel** |  |
| **A munka formája** | *Csoportmunka* | **5 perc** |
| **Évfolyam** | **10.** |
| **Témakör** | **Fémek és vegyületeik** |

|  |  |
| --- | --- |
| **Kötelező védőeszközök** | **Balesetvédelmi figyelmeztetések** |
| * gumikesztyű
* védőszemüveg
 | ***Óvatosan dolgozzunk az égő magnéziummal!*** |

|  |  |
| --- | --- |
| **Eszközök** | **Anyagok** |
| * fém tálca
* Bunsen-égő
* gyufa
* csipesz
* porcelán tálka
* védőszemüveg
* hulladékgyűjtő
 | * magnézium forgács
* desztillált víz
* fenolftalein
 |

A kísérletet fém tálcán végezzék a tanulók. Erre helyezzék a Bunsen-égő és mellé egy fém vagy porcelán tálkát. Csipesszel fogják meg a magnézium szalag darabkát, várják meg, amíg elég és az égésterméket tegyék bele a tálkába.

Nagyobb biztonságot jelent, ha mindegyik csoport kijelöl egy-egy tanulót, aki kimegy a tanár mellé, ott kapja meg a tálkát, csipeszt és magnéziumot, és ott végzik el a kísérletet.

Ha van elég idő meg lehet vizsgálni különböző fémek oxidációját, pl. vasgyapot, rézdrót és megbeszélni a különböző fémek eltérő viselkedését.

Amennyiben nincs lehetőség tanulókísérletre vagy már bemutatta a szaktanár a tananyag tanításakor, akkor csak elevenítsük fel a tanultakat és a tanulók töltsék ki a munkafüzetet.

*Csoportmunka*

1. **Magnézium szalag égése, a magnézium-oxid kölcsönhatása vízzel**

A Bunsen-égőt helyezd a fém tálca közepére és közvetlenül mellé helyezd el a porcelán tálkát! Fogd meg a fém csipesszel a magnézium darabka végét! Gyújts meg a Bunsen-égőt és annak lángjánál gyújtsd be a magnézium forgácsot! Az égő magnéziumot tartsd a tálcán lévő porcelán tálka felé! Figyeld meg, mi történik! Jegyezd le a tapasztalatokat és magyarázd meg a jelenséget!

A keletkező égéstermékre spiccflaskából adagolj néhány csepp vizet, majd az így kapott keverékre cseppents egy-két csepp fenolftalein oldatot!

***A magnézium világosszürke fém. Vakító, fényes lánggal ég. Égésterméke fehér színű por. Az égéstermék kis mértékben oldódik vízben. A fenolftalein málna színűre változik.***

***A magnézium égése kémiai átalakulás, exoterm reakció. A magnézium-oxid oldódásakor lúgos kémhatású anyag keletkezik.***

***A magnézium felületén védő oxidréteg alakul ki, mely megvédi a gyors oxidációtól. A magas hőmérséklet, amelyet a gázégő lángja biztosít, elindítja a gyors, heves oxidációt:***

**2Mg + O2 = 2MgO**

***A magnézium-oxid kis mértékben oldódik vízben, magnézium-hidroxid keletkezik, melynek hidroxid-ionjait mutatja ki a fenolftalein.***

**MgO + H2O = Mg(OH)2**

|  |  |
| --- | --- |
| **Magnézium és kalcium kölcsönhatása vízzel és savakkal** |  |
| **A munka formája** | *Csoportmunka* | **5 perc** |
| **Évfolyam** | **10.** |
| **Témakör** | **Fémek és vegyületeik** |

|  |  |
| --- | --- |
| **Kötelező védőeszközök** | **Balesetvédelmi figyelmeztetések** |
| védőszemüveg | ***A kalcium hevesen reagál vízzel és savakkal!******A kalcium-hidroxid és sósav maró hatású vegyületek!*** |

|  |  |
| --- | --- |
| **Eszközök** | **Anyagok** |
| * fém tálca
* kémcsövek, 6 db
* kémcsőállvány
* gumikesztyű
* hulladékgyűjtő
 | * kalcium, granulált
* desztillált víz
* sósav, 2 mol/dm3
* kénsav, 1 mol/dm3
* fenolftalein oldat
 |

A kalcium tulajdonságait vizsgáljuk együtt a magnézium tulajdonságaival. Térjünk ki helyükre a periódusos rendszerben, előfordulásukra a természetben, mint kőzetalkotó fémekre.

A kalciumból csak néhány szemcsét használjunk a tanulói kísérletekhez, mert nagyon hevesen reagál már vízzel is, ezért célszerű előre tálcánként három-három kémcsőbe kiadagolni a kalciumot és akkor odaadni a tanulók kezébe, amikor az órán sor kerül a kísérletre. A kénsavas kísérletnél lehet utalni a gipsz szerepére az építőiparban és a gyógyászatban. A vízzel való reakció után térjünk vissza a magnézium-hidroxid keletkezéséhez és hívjuk fel a tanulók figyelmét az „alkáli földfém” kifejezés jelentésére, mint lúgos kőzetalkotó elemekre.

*Csoportmunka*

1. **Magnézium és kalcium kölcsönhatása vízzel és híg savakkal**

Három kémcsőben magnéziumot találsz a kémcsőállványon. Az egyikbe tölts 2 cm3 desztillált vizet, a másikba ugyanannyi 2 mol/dm3-es sósavat, a harmadikba 1 mol/dm3 kénsav oldatot! Figyeld meg a változásokat

Három másik kémcsőben kalciumot találsz a kémcsőállványon. Az egyikbe tölts 2 cm3 desztillált vizet, a másikba ugyanannyi 2 mol/dm3-es sósavat, a harmadikba 1 mol/dm3 kénsav oldatot! Figyeld meg a változásokat!

***Óvatosan dolgozz a maró hatású anyagokkal!***

***Használj védőfelszerelést!***

magnézium+deszt.víz: ***alig figyelhető meg változás***

magnézium+deszt.víz+fenolftalein:  ***lila elszíneződés***

magnézium+híg sósav: ***pezsgés, buborékképződés***

magnézium+híg kénsav: ***pezsgés, buborékképződés***

kalcium+deszt.víz: ***pezsgés, buborékképződés***

kalcium+deszt.víz+fenolftalein: ***pezsgés, buborékképződés, lila elszíneződés***

kalcium+híg sósav: ***heves pezsgés, buborékképződés***

kalcium+híg kénsav: ***elindul a pezsgés, buborékképződés, majd leáll***

a szűrlet a befújt levegőtől ***zavarossá válik***

A kalcium azért képes vízből és savakból hidrogént fejleszteni, mert a fémek redukáló sora alapján redukáló képessége ***nagyon magas***.

A magnézium kevésbé aktív fém, mint a kalcium.

Írd át kémiai jelekkel, majd rendezd az átalakulások egyenleteit!

kalcium + víz → kalcium-hidroxid + hidrogén:

***Ca + 2H2O = Ca(OH)2 + H2***

A fenolftalein a lúgos kémhatást mutatja ki.

kalcium + sósav → kalcium-klorid + hidrogén:

***Ca + 2HCl = CaCl2 + H2***

kalcium + kénsav → kalcium-szulfát + hidrogén:

***Ca + H2SO4 = CaSO4 + H2***

Vízben oldhatatlan csapadék CaSO4 keletkezik.

**Kiegészítés:**

***A víz és kalcium kölcsönhatásakor kalcium-hidroxid keletkezik, melynek híg vizes oldata meszes víz néven alkalmas a szén-dioxid gáz kimutatására. A kilélegzett levegő szén-dioxid tartalmát mutatjuk ki a kísérlettel, melynek során a következő átalakulást figyelhetjük meg:***

***Ca(OH)2 + CO2 = CaCO3 + H2O***

***Ha további szén-dioxidot vezetünk az oldatba a csapadék feloldódik kalcium-hidrogénkarbonát keletkezése közben. Ez történik a mészkő hegységekben az eső és a levegő szén-dioxid tartalmának hatására. Az oldott kalcium-hidrogénkarbonát föld alatti barlangokba szivárogva visszaalakul szilárd kalcium-karbonáttá (cseppkő).***

|  |  |
| --- | --- |
| **Salétromsav, kénsav oldatok megkülönböztetése rézdrót segítségével****Alumínium kölcsönhatása tömény savakkal** | **E-48/2018** |
| **A munka formája** | *Tanári demonstráció* | **2 perc** |
| **Évfolyam** | **10.** |
| **Témakör** | **Fémek és vegyületeik** |

|  |  |
| --- | --- |
| **Kötelező védőeszközök** | **Balesetvédelmi figyelmeztetések** |
| * gumikesztyű
* védőszemüveg
 | ***Óvatosan dolgozzunk!******A kísérletet jól húzó vegyifülke alatt végezzük!*** |

|  |  |
| --- | --- |
| **Eszközök** | **Anyagok** |
| * műanyag tálca
* kémcsőállvány
* számozott kémcső, 3 db
* Bunsen-égő
* gyufa
* gumikesztyű
* védőszemüveg
* hulladékgyűjtő
 | * rézdrót
* alumíniumdrót
* salétromsav, 65 m/m%
* kénsav, 98 m/m%
* desztillált víz
 |

A kísérlet elvégzése nagy odafigyelést és óvatosságot igényel. Egyrészt tömény savakkal dolgozunk, másrészt mérgező gázok keletkeznek.

Az alsóbb évfolyamokon a tanulók megismerik az anyagok kémiai tulajdonságait, ebben és a következő tanulókísérletekben az alkalmazott tudás kerül előtérbe. A fizikai és kémiai tulajdonságok ismerete segít az anyagok azonosításában.

Az E-48/2018 emelt szintű kísérlet nem elvégzendő, da tanári demonstrációként egyszerűen elvégezhető. Rézpor helyett használhatunk rézdrót, melynek egyik vége kb. 1 cm magasan spirálba van tekerve, és azt tesszük bele a kémcsövekbe. Így nem termelődnek felesleges mérgező gázok.

A kénsavas kémcsövet s Bunsen állványra és óvatosan melegítsük!

*Tanári demonstráció*

**E-48/2018**

1. **Salétromsav és kénsav oldatok megkülönböztetése rézdrót segítségével [[2]](#footnote-2)**

**Alumínium kölcsönhatása tömény kénsavval és salétromsavval.**

***A kísérletet jól húzó vegyifülke alatt végezzük!***

Meg lehet-e különböztetni a tömény salétromsav- és kénsav-oldatot egy rézdrót segítségével? Hogyan végeznéd el az azonosítást? Írd le és magyarázd meg a várható tapasztalatokat, és add meg a végbemenő folyamatok reakcióegyenletét**!**

A munka menete:

1. ***Veszünk kettő számozott kémcsövet. Az elsőbe tömény salétromsavat, a másodikba tömény kénsav oldatot öntünk.***
2. ***Mindegyik kémcsőbe beledugjuk a rézdrót.***
3. ***Megfigyeljük, hogy mi történik a kémcsövekben.***
4. ***A tapasztalatok alapján levonjuk a szükséges következtetéseket***.
5. ***Elvégezzük ugyan ezeket a kísérleteke alumíniumdróttal is***.
6. kémcső: ***barna színű, szúrós szagú gáz keletkezik, az oldat először megzöldül, majd megkékül;***
7. kémcső: ***nem történik semmi, melegítés hatására színtelen, szúrós szagú gáz keletkezik, az oldat kékül;***
8. Az alumíniumdrót egyik kémcsőben sem vált ki reakciót

Rézdrót

1. kémcső: ***salétromsav***
2. kémcső: ***tömény kénsav***

Alumíniumdrót nem reagál

***A réz tömény salétromsavban nitrózus gázok fejlődése közben oldódik. Tömény kénsavban melegítés hatására szintén oldódik.***

**Cu + 4 HNO3 = Cu(NO3)2 + 2NO2 + 2H2O**

**Cu + 2H2SO4 = CuSO4 + SO2 + 2H2O**

Kiegészítés: A réz nem, de az alumínium oldódik lúgokban.

Az alumínium tömény savakban passziválódik.

A fémek felhasználása, biológiai jelentősége

Ötletbörze a táblánál vagy a ClassNotebook együttműködési felületén.

1. ***Az óra elején elkezdett kísérlethez visszatérve mit tapasztalunk?***
2. ***A fémek felhasználása, biológiai jelentősége***

A két feladat közül bármelyik szabadon választható a tanár belátása szerint

* 1. ***Ötletbörze frontálisan***

Kinek milyen fém, illetve fémvegyület jut eszébe arról, hogy

* csont:
* idegrendszer:
* vér:
* repülő:
* elektromos vezeték:
* fürdőszoba:
* tükör:
* cseppkőbarlang:
* gépkocsi:
* mágnes:
	1. ***Végezd el a következő feladatot!***

<https://learningapps.org/display?v=pgz9dykn318>

1. **Írj I betűt az állítás elé, ha igaznak tartod és H betűt, ha hamis!**

\_\_***I***\_\_1. A kálium hevesebben reagál vízzel, mint a nátrium.

\_\_***H***\_\_2. A kálium reagál nátrium hidroxiddal, miközben szabad állapotú nátrium keletkezik.

\_\_***I***\_\_3. Az ezüst-ionok képesek oxidálni a fém rezet.

\_\_***H***\_\_4. Az ezüst csak híg savakban oldódik.

\_\_***I\_***\_5. A klór-gáz kimutatható keményítő oldatba mártott kálium-jodidos papírcsíkkal.

\_\_***I***\_\_6. A pozitív standardpotenciálú fémek ionjai erős oxidálószerek.

\_\_***I***\_\_7. Bármilyen két fém elektródból lehet galvánelemet készíteni.

\_\_***I***\_\_8. Az ezüst-lítium galvánelem elektromotoros ereje 3,84 V.

\_\_***I***\_\_9. A cinkbevonat megvédi a vastárgyat a korróziótól, mert a cink könnyebben oxidálódik, mint a vas.

\_\_***I***\_\_10. A termitreakció is magyarázható a standardpotenciál értékekkel.

1. A fémek legfontosabb kémiai tulajdonságai közé sorolható kölcsönhatásuk oxigén gázzal. Írd le a lítium, nátrium, magnézium, alumínium és réz oxigén gázzal való kölcsönhatását reakcióegyenletekkel! Mindegyik egyenlet mellé írj két-két olyan dolgot, amit fontos az adott reakcióval kapcsolatban!
	1. **4 Li + O2 = 2 Li2O *normál oxid keletkezik***
	2. **2Na + O2 = Na2O2 *víz alatt tárolják, gyorsan oxidálódik***
	3. **2 Mg + O2 = 2 MgO *nagy Ea, fényes lánggal ég***
	4. **4Al + 3O2 = 2 Al2O3 *védő oxidréteg***
	5. **2Cu + O2 = 2 CuO *magas hőmérsékleten, fekete színű oxid keletkezik.***
1. [http://dload.oktatas.educatio.hu/erettsegi/nyilvanos\_anyagok
\_2018tavasz/kemia\_emelt\_szob\_kiserlet\_b\_2018maj.pdf](http://dload.oktatas.educatio.hu/erettsegi/nyilvanos_anyagok_2018tavasz/kemia_emelt_szob_kiserlet_b_2018maj.pdf) [↑](#footnote-ref-1)
2. <http://dload.oktatas.educatio.hu/erettsegi/nyilvanos_anyagok_2018tavasz/kemia_emelt_szob_kiserlet_b_2018maj.pdf> [↑](#footnote-ref-2)